钦定古今图书集成/历象汇编/岁功典/第059卷 > 秋夜西园独步 王庭珪
## 钦定古今图书集成/历象汇编/岁功典/第059卷 > 秋夜西园独步 王庭珪

《清夜游西园》，竹影乱秋月。穹色湛虚明，林光益奇绝。
人间睡正著，那知此时节。坐观衡阳移，领略风烟别。
沆瀣洗天宇，一饮醒毛发。气与南山高，青苍助施设。
池塘收绿净，星斗转空阔。微云点太清，须臾亦自灭。
明朝问此境，胜处不可说。却恐鸡三号，开门走车辙。